**Høring ifm. udbud af sprogtolkeydelser**

Frederiksberg Kommune gennemfører i sommeren 2021 udbud af sprogtolkeydelser på vegne af SPAR5-kommunerne Lyngby-Taarbæk, Gladsaxe, Rudersdal, Frederiksberg og Gentofte. Den nye aftale forventes at træde i kraft den 1. januar 2020.

For at sikre, at der ikke udelukkes gode tilbud pga. uhensigtsmæssige krav, gennemføres nu høring af det foreløbige udbudsmateriale.

Alle potentielle leverandører indbydes til at gennemgå det vedlagte materiale og fremsende høringssvar med kommentarer om fundne uhensigtsmæssigheder samt forslag til forbedringer. Besvarelsen må meget gerne indeholde uddybende forklaringer.

Høringssvarene vil efterfølgende blive behandlet og kommunen vil vurdere, hvorvidt høringssvarene giver anledning til ændringer i materialet. Kommunen påregner ikke at gå i yderligere dialog efter høringen.

Der gøres opmærksom på, at høringsmaterialet ikke er færdigbearbejdet.

**Om opgaven**

Denne høring vedrører påtænkt udbud af rammeaftale om sprogtolkeydelser for Frederiksberg Kommune, Gentofte Kommune, Gladsaxe Kommune, Rudersdal Kommune og Lyngby-Taarbæk Kommunes tolkebrugere.

Der påtænkes at blive udbudt en 3-årig rammeaftale, der løber fra 1. januar 2022 til 31.12.2024 med option på forlængelse i op til 1 x 12 måneder.

Opgaven består primært i at tilbyde tolkebistand ved kontrol, behandling og samtaler og anvendes primært på beskæftigelses- og integrations-, undervisning-, børn og unge-, ældre- samt social- og sundhedsområdet.

Fremmødetolkninger vil hovedsageligt foregå på Kommunernes institutioner og enheder eller i borgerens eget hjem.

Følgende tolkeydelser er omfattet af udbuddet:

1. Fremmødetolkning
2. Telefontolkning
3. Videotolkning
4. Skriftlig oversættelse
5. Telefonbeskeder
6. Modersmålsvurdering

Høringssvar, med de væsentligste kommentarer, bedes fremsendt til lora13@frederiksberg.dk.

 Høringssvaret skal henvise til de dele i udbudsmaterialet, kommentaren vedrører.

Høringssvar bedes være Frederiksberg Kommune i hænde senest den 13.4 kl. 12.00

**Håndtering af høringsmaterialet**

Høringssvar behandles som fortroligt materiale, dog med respekt for aktindsigtsreglerne. Høringssvar vil ikke blive offentliggjort. Høringsparterne får ikke svar på evt. spørgsmål, hverken under eller efter høringen. Såfremt høringsparterne har spørgsmål, der ønskes besvaret, skal spørgsmålene stilles i tilbudsperioden